कर्नाटक भाजपा अध्यक्ष का खड़गे को जवाब; कहा- नेहरू-इंदिरा ने भी कोशिश की थी
Bajrang Dal RSS Ban Controversy; Karnataka BJP Chief Nalin Kumar Kateel On Priyank Kharge RSS को बैन किया तो कांग्रेस जलकर खाक हो जाएगी: कर्नाटक भाजपा अध्यक्ष बोले- नेहरू और इंदिरा ने भी कोशिश की थी, पर सफल नहीं हुए
कर्नाटक के भाजपा अध्यक्ष नलिन कुमार कटील ने कहा है कि अगर कांग्रेस ने राज्य में बजरंग दल या राष्ट्रीय स्वयंसेवक संघ (RSS) को बैन करने की कोशिश की तो जलकर खाक हो जाएगी। उन्होंने कर्नाटक सरकार में मंत्री और कांग्रेस के राष्ट्रीय अध्यक्ष मल्लिकार्जुन खड़गे के बेटे प्रियांक खड़गे को जुबान पर लगाम लगाने की नसीहत दी।
दरअसल, 24 मई को प्रियांक खड़गे ने कहा था कि अगर कोई भी संस्थान कर्नाटक की शांति भंग करने, समुदायों के बीच नफरत फैलाने और राज्य का नाम खराब करने की कोशिश करेगा तो हमारी सरकार कानूनी तौर से उससे डील करने या उसे बैन करने में जरा भी नहीं हिचकेगी। चाहे ये संगठन RSS हो या बजरंग दल या कोई और धार्मिक संगठन। कटील ने प्रियांक खड़गे के इसी बयान का जवाब दिया है।
नलिन बोले- पहले भी कई सरकारों ने कोशिश की, पर सफलता नहीं मिली
नलिन ने कहा कि प्रियांक खड़गे RSS को बैन करने की बात करते हैं। प्रधानमंत्री नरेंद्र मोदी RSS के स्वयंसेवक हैं और वे केंद्र में बड़े स्तर पर हैं। हम सभी RSS के स्वयंसेवक हैं। पंडित जवाहर लाल नेहरू, इंदिरा गांधी और नरसिम्हा राव की सरकारों ने भी RSS पर बैन लगाने की कोशिश की थी, पर उन्हें सफलता नहीं मिली।
उन्होंने खड़गे को चेतावनी देते हुए कहा कि आप भी कोशिश करके देख लीजिए, कांग्रेस जलकर खाक हो जाएगी। प्रियांक खड़गे के लिए बेहतर होगा कि वे इस देश के इतिहास के बारे में जान लें। उन्हें अपनी जुबान पर लगाम लगानी चाहिए।
कर्नाटक चुनाव मेनिफेस्टो में कांग्रेस ने बजरंग दल को बैन करने का वादा किया था
कांग्रेस ने कर्नाटक चुनाव के लिए अपने घोषणा पत्र में सरकार बनने पर बजरंग दल जैसे संगठनों को बैन करने का वादा किया था। कांग्रेस ने बजरंग दल और PFI का जिक्र करते हुए कहा था कि धर्म के नाम पर नफरत फैलाने वालों पर एक्शन लेंगे।
इसे लेकर भाजपा ने कांग्रेस की आलोचना की थी। पीएम मोदी ने विजय नगर की चुनावी रैली में कहा था कि ये वही कांग्रेस है जिसने पहले श्रीराम को ताले में बंद किया, अब बजरंगबली को बंद करने की बात कह रहे। पूरी खबर यहां पढ़ें... 
ये खबरें भी पढ़ें...
‘मुसलमान देश में आश्रित, सिर पर न नाचें’:बजरंग दल चीफ बोले- लव जिहाद नहीं होने देंगे, बैन किया तो देख लेंगे
मॉब लिंचिंग, दंगों और दूसरी हिंसक गतिविधियों में बार-बार बजरंग दल का नाम आता रहा है। लालू प्रसाद यादव, राम विलास पासवान, मायावती और दिग्विजय सिंह जैसे नेता इस संगठन को बैन करने की मांग उठाते रहे हैं। इन सभी मुद्दों पर भास्कर ने बजरंग दल के राष्ट्रीय संयोजक नीरज दौनेरिया से बात की। पढ़िए पूरा इंटरव्यू...
जय बजरंग बली... तोड़ दी भ्रष्टाचार की नली:बीजेपी-कांग्रेस का ट्विटर पर इंट्रेस्टिंग झगड़ा, कोई थमने को तैयार नहीं
कर्नाटक चुनाव के दौरान बीजेपी और कांग्रेस के नेताओं की जुबान बेलगाम थी। जहरीला सांप से लेकर विषकन्या तक का शोर मचा। उम्मीद थी कि 10 मई को चुनाव होने के बाद ये बयानबाजी रुकेगी। 10 मई के बाद ये झगड़ा अब ट्विटर हैंडल पर शिफ्ट हो गया। पूरी खबर यहां पढ़ें...